সাহিত্য একাডেমী বাংলাদেশ সোসাইটি অব নিউ ইয়র্ক এর মিলনায়তনে লেখক সাংবাদিক অরপি আহমেদ কে নিয়ে এই বিশেষ অনুষ্ঠানের আয়োজন করে। লেখকের ঘনিষ্ঠ বন্ধু এবং বিশিষ্ট সাংবাদিক আকবর হায়দার কিরনের পরিচালনায় অনুষ্ঠানে বাংলাদেশ সোসাইটি অফ নিউ ইয়র্কের ভাইস প্রেসিডেন্ট মহিউদ্দিন দেওয়ান বিশেষ অতিথি হিসেবে উপস্থিত থেকে সোসাইটির পক্ষে সবাইকে স্বাগত জানান। একুশে পদকপ্রাপ্ত পণ্ডিত রামকানাই দাশ এবং অনলাইন সাংবাদিকতার অন্যতম পুরোধা এবং বাংলা ভাষাভাষী বিশ্বের জনপ্রিয় খবর ডট কম সম্পাদককে তিনি সোসাইটির পক্ষে অভিনন্দন এবং ধন্যবাদ জানান। সাহিত্য একাডেমীর পরিচালক এবং বাংলাদেশ সোসাইটির সাংস্কৃতিক সম্পাদক মোশাররফ হোসেন ছাড়াও অনুষ্ঠানে আরও বক্তব্য রাখেন সংস্কৃতিসেবী জাকারিয়া চৌধুরী, ভিওএর’র ফকির সেলিম হোসেন, বৈশাখী টিভির হাসানুজ্জামান সাকি ও ডানা ইসলাম। অনুষ্ঠানে কবিতা আবৃত্তি করেন ফকির সেলিম হোসেন এবং গোপন সাহা। শুরুতে সাহিত্য একাডেমী এবং খবর ডট কমের পক্ষে অতিথিদের ফুলের তোড়া দিয়ে সম্মানিত করেন উম্মে কুলসুম এবং রাহাত কাজী শিউলি । অনুষ্ঠানের ছবিগুলো তুলেছেন আলোকচিত্র সাংবাদিক নিহার সিদ্দিকি।